Ingo Naujoks - Wikipedia

# Ingo Naujoks

### Vun Wikipedia

Ingo Naujoks an’n Set vun Ironman in’n März 2007

Ingo Naujoks (* 1. März 1962 in Baukem) is en düütschen Schauspeler.

## [Ännern] Anfäng as Schauspeler

Naujoks is in’t Ruhrrebeet opwassen. He wull Schauspeler warrn un hett sik an de Schauspeelschool Bochum bewarven, wo he aver de Opnahmprüfung nich bestahn hett. Sien Loopbahn hett he denn anfungen as Liddmaat vun de fre’e Theatergrupp Theater Kohlenpoot, bevör he sien egen Projekt Theatersyndikat Pavians Paten op de Been stellt hett. Mit disse Grupp harr he sik an dat Genokalypseprojekt vun de Düörpmer Künstlerin Karin Kahlhofer bedeeligt.

## [Ännern] Loopbahn

1989 harr Naujoks sien eerst fastet Engagement an’t Slotttheater Moers. Een Johr later harr he sien Dörbrook mit den Film Karniggels vun Detlev Buck. Dorna hett he regelmatig Rullen hatt in Film un Feernsehn, t. B. in Keiner liebt mich vun Doris Dörrie un Harald vun Jürgen Eggers oder in’t Feernsehn an de Siet vun Anke Engelke oder in de Krimireeg Tatort an de Siet vun Maria Furtwängler. Bit hüüt hett he al an mehr as 90 Film- un Feernsehprodukschonen mitarbeidt.

Wat sien Bekanntheit in Düütschland ok noch mol düchtig na vör’n brocht hett weer en Warffilm för en Bosporkass ut 2004. Dorin hett he en Utsstieger speelt, den sien lütte Dochter (speelt vun Lena Beyerling) verkloren de, dat se later ok mol ’n „Spießer“ warrn wull.

Ingo Naujoks hett een Dochter un een Söhn.

## [Ännern] Filmografie (Utwahl)

- 1991: Karniggels
- 1993: Wir können auch anders
- 1994: Keiner liebt mich
- 1995: Schlafes Bruder
- 1996: Nur aus Liebe
- 1996: Schlag 12, TV
- 1996: Weibsbilder
- 1997: Harald
- 1998: Ein tödliches Verhältnis
- 1998: Der Laden, TV-Miniserie
- 1999: Die Straßen von Berlin, TV-Serie
- 2000: Anke – Die Comedyserie, TV-Serie
- 2000: Der Taucher im Wald
- 2000: Kalt ist der Abendhauch
- 2001: Der Mistkerl
- 2001: Nur mein Sohn war Zeuge
- 2002: Mörderherz, TV
- 2002-?: Tatort, div. TV-Folgen
- 2002: Unser Papa – das Genie, TV
- 2002: Tattoo
- 2002: De Tweeling
- 2002-03: Die Comedy-Kids, TV-Reeg
- 2003: Nachts, wenn der Tag beginnt
- 2003: SK Kölsch, TV-Folgen
- 2005: Mädchen über Bord, TV
- 2005: Tsunami
- 2005: Bewegte Männer, TV-Serie
- 2006: Maria an Callas
- 2007: Ein Teufel für Familie Engel
- 2007: Hände weg von Mississippi

## [Ännern] Utteken

2004: den Düütschen Kummediepries as Best Schauspeler in en Kummedie-Serie för Bewegte Männer

## [Ännern] Websteden

- Ingo Naujoks in de Internet Movie Database

Vun „http://nds.wikipedia.org../../../i/n/g/Ingo_Naujoks_0ce0.html“

Kategorien: Mann | Düütschland | Schauspeler | Hoochdüütsch

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken

##### Annere Spraken

- Deutsch
- English